CELEX: 22011D0090
Language: lt
Date: 1311033600000
Title: 2011 m. liepos 19 d. EEE jungtinio komiteto sprendimas Nr. 90/2011, kuriuo iš dalies keičiamas EEE susitarimo XIII priedas (Transportas)

6.10.2011   
            
            
               LT
            
            
               Europos Sąjungos oficialusis leidinys
            
            
               L 262/62
            
         EEE JUNGTINIO KOMITETO SPRENDIMAS
   Nr. 90/2011
   2011 m. liepos 19 d.
   kuriuo iš dalies keičiamas EEE susitarimo XIII priedas (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2011 m. liepos 1 d. EEE jungtinio komiteto sprendimu Nr. 82/2011 (1);
            
         
               (2)
            
            
               į Susitarimą turėtų būti įtrauktas Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (2);
            
         
               (3)
            
            
               Reglamentu (EB) Nr. 1008/2008 panaikinami į Susitarimą įtraukti Tarybos reglamentai (EEB) Nr. 2407/92 (3), (EEB) Nr. 2408/92 (4) ir (EEB) Nr. 2409/92 (5), todėl jie turi būti iš Susitarimo išbraukti,
            
         PRIĖMĖ ŠĮ SPRENDIMĄ:
   1 straipsnis
   Susitarimo XIII priedas iš dalies keičiamas taip:
   
               1)
            
            
               64a punktas (Tarybos reglamentas (EEB) Nr. 2408/92) turėtų būti pakeistas taip:
               „32008 R 1008: 2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (OL L 293, 2008 10 31, p. 3).
               Reglamento nuostatos šio Susitarimo tikslais pritaikomos taip:
               
                           a)
                        
                        
                           4 straipsnio f punkte žodžiai „ , išskyrus susitarime su trečiąja šalimi, kurio susitariančioji šalis yra Bendrija, numatytus atvejus;“ pakeičiami taip:
                           „. Tačiau visoje EEE teisines pasekmes turinčios veiklos licencijos gali būti išduodamos remiantis šio reikalavimo išimtimis, nustatytomis susitarimuose su trečiosiomis šalimis, kurių susitariančioji šalis yra Bendrija arba viena ar daugiau ELPA valstybių, su sąlyga, kad EEE jungtinis komitetas priima sprendimą dėl šio klausimo.“;
                        
                     
                           b)
                        
                        
                           16 straipsnio 9 dalies antra pastraipa papildoma taip:
                           „ , ir regioniniuose oro uostuose Islandijoje ir keturiose šiauriausiose Norvegijos apskrityse.“ “;
                        
                     
         
               2)
            
            
               65 punkto (Tarybos reglamentas (EEB) Nr. 2409/92) tekstas išbraukiamas;
            
         
               3)
            
            
               66b punkto (Tarybos reglamentas (EEB) Nr. 2407/92) tekstas išbraukiamas.
            
         2 straipsnis
   
      Europos Sąjungos oficialiojo leidinio EEE priede skelbtinas Reglamento (EB) Nr. 1008/2008 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2011 m. liepos 20 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (6).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. liepos 19 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  Žr. šio Oficialiojo leidinio 53 p.
   
      (2)  OL L 293, 2008 10 31, p. 3.
   
      (3)  OL L 240, 1992 8 24, p. 1.
   
      (4)  OL L 240, 1992 8 24, p. 8.
   
      (5)  OL L 240, 1992 8 24, p. 15.
   
      (6)  Konstitucinių reikalavimų nenurodyta.